Návrh
Uznesenie vlády Slovenskej republiky
č. 658
z 13. novembra 2013

k materiálu návrh Stratégie financovania Európskych štrukturálnych a investičných fondov pre programové obdobie 2014 - 2020 

Číslo materiálu:		
Predkladateľ:	podpredseda vlády a minister financií Slovenskej republiky 
 	
Vláda
A. 	schvaľuje 
 
A. 1. 	Stratégiu financovania Európskych štrukturálnych a investičných fondov pre programové obdobie 2014 – 2020 
 	
B. 	zrušuje 
 
B. 1. 	uznesenie vlády SR č. 528 z 11. septembra 2013 k Stratégii financovania štrukturálnych fondov, Kohézneho fondu a Európskeho fondu pre námorné a rybné hospodárstvo na programové obdobie 2014 – 2020 
 	
C. 	splnomocňuje 
podpredsedu vlády a ministra financií 
C. 1. 	schvaľovať, po predchádzajúcom súhlase podpredsedu vlády pre investície a v prípade Európskeho poľnohospodárskeho fondu pre rozvoj vidieka aj po prerokovaní s ministrom pôdohospodárstva a rozvoja vidieka, prípadné zmeny a doplnenia Stratégie financovania Európskych štrukturálnych a investičných fondov pre programové obdobie 2014 – 2020 v súlade so schválenou legislatívou EÚ a v súlade s potrebami implementácie projektov, operácií a programov Európskych štrukturálnych a investičných fondov 
 	
D. 	ukladá 
podpredsedovi vlády pre investície 
D. 1. 	v spolupráci s podpredsedom vlády a ministrom financií vypracovať motivačno-sankčný mechanizmus v prípade nedodržania časového a vecného plnenia implementácie projektov zo strany prijímateľov a jeho predloženie na rokovanie vlády SR 
31. marec 2014 	

Vykonajú: 	podpredseda vlády a minister financií 	
Na vedomie: 	podpredseda vlády a ministrovi vnútra 
podpredseda vlády pre investície 
podpredseda vlády a ministrovi zahraničných vecí a európskych záležitostí 
vedúci Úradu vlády 
minister dopravy, výstavby a regionálneho rozvoja 
minister školstva, vedy, výskumu a športu 
minister práce, sociálnych vecí a rodiny 
minister životného prostredia 
minister pôdohospodárstva a rozvoja vidieka 
minister hospodárstva 
ministerka zdravotníctva 
minister kultúry 
minister spravodlivosti 
predsedovia samosprávnych krajov 
predseda Združenia miest a obcí Slovenska 
prezident Únie miest Slovenska